туберкулоза
информация за заболяването туберкулоза
туберкулозата е хронично протичащо специфично възпалително заболяване, което поразява предимно белите дробове, но може да засегне и централната нервна система, лимфните съдове, храносмилателната система, костите, ставите и дори кожата.
причинителят на туберкулозата е mycobacterium tuberculosis, наречен още бацил на кох. той се намира навсякъде в околната среда. източник на заразата е болният от туберкулоза, който отделя бацили при кашляне[1]. възприемчивостта към заболяването е всеобща, като ако не се осигури ефикасно лечение, леталитетът при случаите на активна туберкулоза е до 66%. бцж ваксината е най-ефикасният начин за борба срещу разпространяването на заболяването в детска възраст[2].

информация за ваксината срещу туберкулоза
бцж ваксината е най-старата съществуваща ваксина и единствена против туберкулоза (тб) засега.чрез прилагането й се изгражда стабилен имунитет срещу туберкулозния причинител и се предотвратява развитието на болестта. за целта се използват инактивирани живи бактерии. тя е най-широко използваната ваксина в света, като с нея са ваксинирани над 90% от всички деца в световното население[3].
бцж ваксината се прилага строго вътрекожно, като предпочитаното място е делтоидната област (в рамото). при правилно прилагане, в 95% от случаите се развива лека локална реакция (зачервяване, оток), която преминава и се наблюдава формиране на малък белег до 3-тия месец. белегът е маркер за проведена ваксинация, но не и маркер за протекция. първичната имунизация се извършва от 48-мия час от раждането. ваксината е противопоказана при новородени, които са хив-позитивни, както и при лица с имунен дефицит.
след навършване на втория месец ваксината при новородените се прилага след изследване на туберкулинова чувствителност с пробата на манту (вътрекожно се инжектира 0,1 ml туберкулин, съдържащ 5ме ppd (пречистен протеинов дериват) в областта на предната повърхност на горната трета на предмишницата. при отрицателна реакция (инфилтрат ≤ 5 мм) се прави ваксина, но не по-късно от 15 дни след извършване на пробата. на 7-месечна възраст бебето се проверява за наличие на белег след ваксинация. на деца без белег се прави проба на манту и отрицателните се имунизират. реимунизации се извършват на 7 г. и 11 г. - до 15 дни след отрицателно манту.
туберкулозата е заболяване, известно от древността. най-ранните сигурни доказателства за това датират от епохата на плейстоцена. открити са фрагменти днк от причинителя на заболяването в кост на бизон, живял в северна америка и боледувал от туберкулоза преди 17 500 – 18 000 години[4]. все още не е ясно дали човекът се е превърнал в чувствителен за заболяването вид, заразявайки се от домашните животни, или е настъпил точно обратният процес[5]. началото на същинското проучване на туберкулозата се поставя с труда „медицински канон“ на авицена от 1020 г.[6] през 1890 г. робърт кох получава за първи път туберкулин и го описва като „водно-глицеринов извлек на туберкулинова култура“. кох съобщил за възможно профилактично и даже лечебно действие на туберкулина.
от 1906 г. албер калмет (френски лекар и бактериолог) и камил герен (ветеринарен лекар) започват проучвания по разработка на ваксина срещу туберкулоза. за първи път ваксината се прилага през 1921 г. във франция на новородено, а впоследствие започва да се прилага масово в цялата страна и целия свят[7]. ваксината е единствен ефективен начин за борба с туберкулозата. и понастоящем (почти век след внедряването й в практиката) използването на бцж води в световен мащаб до устойчиво спадане на заболяемостта – от 106 на 100 000 души през 1990 г. до 90,5 души на 100 000 през 2010 г.[8]


повече за състава на бцж ваксината можете да прочетете тук.






[1] world health organizationtuberculosis fact sheet n°104. updated october 2015




[2]mcshane, h. tuberculosis vaccines: beyond bacille calmette–guérin. // philosophical transactions of the royal society of london. series b, biological sciences 366 (1579). 12 october 2011. doi:10.1098/rstb.2011.0097. p. 2782–9.




[3]lawn, sd и др. tuberculosis. // lancet 378 (9785). 2 july 2011. doi:10.1016/s0140-6736(10)62173-3. с. 57–72.




[4]rothschild b, martin l, lev g, bercovier h, bar-gal g, greenblatt c, donoghue h, spigelman m, brittain d. mycobacterium tuberculosis complex dna from an extinct bison dated 17,000 years before the present. // clin infect dis 33 (3). 2001. doi:10.1086/321886. с. 305–11.




[5] pearce-duvet j. the origin of human pathogens: evaluating the role of agriculture and domestic animals in the evolution of human disease. // biol rev cambphilossoc 81 (3). 2006. doi:10.1017/s1464793106007020. p. 369–82.




[6]y. a. al-sharrah (2003), „the arab tradition of medical education and its relationship with the european tradition“, prospects 33 (4), springer.




[7]mcshane, h. tuberculosis vaccines: beyond bacillecalmette–guérin. // philosophical transactions of the royal society of london. series b, biological sciences 366 (1579). 12 october 2011. doi:10.1098/rstb.2011.0097. p. 2782–9.



[8]регистрирани новооткрити случаи с туберкулоза на 100 000 население за периода 1990-2010 г. нцоза.